# Comuna

La comuna (del latin: communia) es una circonscripcion territoriala e lo conjunt d'elements primaris de participacion ciutadana dins fòrça païses. Lo poder executiu d'acòrd amb l''estatut juridic es sovent nomenat municipi.

## Emplec internacional

D'unes païses an adoptat lo nom de comuna (o omològ) coma nom de basa per la mai pichona unitat administrativa, sustot: Alemanha (gemeinde), Andòrra (comú), Argentina (comuna), Belgica (commune / gemeente / gemeinde), Chile (comuna), Colómbia (comuna), Danmarc (kommune), França (commune), Itàlia (comune), Luxemborg (commune / gemeinde), Païses Basses (gemeente), Pologne (gmina), Suècia (kommun), Soïssa (gemeinde / commune / comune) e Veneçuèla (comuna).

## França

La comuna es una division administrativa, la circonscripcion la mai pichona del territòri francés. Una comuna correspond generalament al territòri d'una vila o d'un vilatge. Sa superfícia e sustot sa populacion pòdon variar considerablament (la pus poblada, París, possedís mai de dos milions d'abitants, las mens pobladas zèro.
Al 1r de març de 2007, existissiá 36 782 comunas en França (dont 214 en otramar) que cobrissián l'integralitat del territòri francés (a l'excepcion de Wallis e Futuna e de qualques territòris sens populacion permanenta), çò que representa environ la mitat del nombre total de comunas dins l'Union Europèa.
La lista seguenta recapitula lo nombre de comunas per departament o comunautat d'otramar. D'un biais general, los departaments situats al nòrd e a l'èst de França comptan mai de comunas que los situats al sud e a l'oèst. Los departaments e comunautats d'otramar tanben son largament mens devesits que los de la França metropolitana. Enfin, París e los departaments de sa pichona corona, del fach de lor talha pichona, ne còmptan fòrça mens.
| 894 - Pas de Calais 816 - Aisne 782 - Somme 745 - Sèina Maritima 730 - Mosèla 707 - Còsta d'Aur 706 - Calvadòs 693 - Oise 675 - Eure 652 - Nòrd 620 - Marna 601 - Manche 594 - Doubs 594 - Meurthe e Mosèla 588 - Nauta Garona 573 - Sòna e Léger 557 - Dordonha 547 - Pirenèus Atlantics 545 - Nauta Sòna 544 - Jura 542 - Gironda 533 - Isèra 527 - Bas Ren 515 - Vòges 514 - Sèina e Marna 505 - Orne 500 - Mòsa 474 - Hauts Pirenèus 472 - Charanta Maritima 470 - Puèi de Doma 463 - Ardenas 463 - Gers 454 - Yonne 438 - Aude 433 - Aube | 432 - Nauta Marna 419 - Ain 404 - Charanta 403 - Eure et Loir 377 - Ren Naut 375 - Sarthe 373 - Còstas d'Armor 369 - Droma 363 - Maine e Léger 353 - Gard 352 - Ille et Vilaine 343 - Erau 340 - Òlt 339 - Ardecha 334 - Léger 332 - Arièja 331 - Lanas 327 - Léger 324 - Tarn 320 - Alèir 319 - Òlt e Garona 312 - Nièvre 305 - Doas Sèvras 305 - Savòia 304 - Avairon 294 - Nauta Savòia 291 - Loir e Char 290 - Char 286 - Corresa 283 - Finistèrra 282 - Vendèa 281 - Vinhana 277 - Indre e Léger 262 - Yvelines 261 - Mayenne | 261 - Morbihan 260 - Cantal 260 - Crosa 260 - Naut Léger 247 - Indre 236 - Nauta Corsega 226 - Pirenèus Orientals 221 - Léger Atlantic 218 - Ròse 201 - Nauta Vinhana 200 - Aups d'Auta Provença 196 - Essonne 195 - Tarn e Garona 185 - Losera 185 - Val d'Oise 177 - Nautas Aups 163 - Aups Maritims 153 - Var 151 - Vauclusa 124 - Corsega del Sud 119 - Bocas de Ròse 102 - Territòri de Belfòrt 59 - Metropòli de Lion 48 - Polinesia Francesa 47 - Val de Marna 40 - Sèina Saint Denis 36 - Nauts de Sèina 34 - Guadalope 34 - Martinica 33 - Nòva Caledònia 24 - Reünion 22 - Guaiana 17 - Maiòta 2 - Sant Pèire e Miquelon 1 - París |

## Itàlia

La comuna (comune en italian), en l'ordenament juridic de la Republica Italiana, es una entitat locala territoriala autonòma previst per l'art. 114 de la Constitucion de la Republica Italiana. Pòt èsser subdividida en fraccions (frazione). Una comuna pòt de mai aver lo títol de vila. La disciplina generala es contenuda en lo decrèt legislatiu 18 d'agost de 2000, n. 267 e a coma organs politics lo conselh municipal, lo conselh municipal e lo cònsol.

## Vejatz tanben

* Ostal de comuna

## Bibliografia

* Caretti, Paolo; De Siervo, Ugo, (1996). Istituzioni di diritto pubblico. Torin: Giappichelli Editore.

## Nòtas e referéncias

* ↑ Academia Occitana-Consistòri del Gai Saber (2008–2024). Diccionari General de la Lenga Occitana (DGLO), p. 185.
* ↑ Çaquelà, París, Lion e Marselha son de comunas francesas subdevesidas en arrondiments.